《忆长安上省年》
唐代·徐夤

忽忆关中逐计车，历坊骑马信空虚。三秋病起见新雁，

八月夜长思旧居。宗伯帐前曾献赋，相君门下再投书。

如今说著犹堪泣，两宿都堂过岁除。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。